SANParke-werkers gaan vir een dag staak - Maroela Media
Reynold Thakhuli, woordvoerder vir SANParke, het gesê die staking sal na verwagting slegs een dag lank duur en sal spesifiek in die Krugerwildtuing by die Paul Kruger-hek plaasvind. Vakbonde het personeel van ander parke ook aangemoedig om te staak.
"SANParke wil gaste gerus stel dat gebeurlikheidsplanne in werking gestel is en sal met onmiddellike effek geaktiveer word in alle parke om ontwrigting van dienslewering te beperk," het Thakhuli bygevoeg. Volgens hom sal die bestuur van SANParke Vrydag 'n memorandum van griewe van vakbonde by die Paul Kruger-hek in ontvangs neem.
Bedrywighede by alle ander ingange na die Krugerwildtuin sal normaalweg voortgaan.
"Gaste word dus aangeraai om nie enige besprekings te kanselleer weens die beplande staking deur twee vakbonde nie. Indien die Kommissie vir Versoening, Bemiddeling en Arbitrasie (KVBA) toestemming verleen aan die personeel om met 'n uitgerekte staking voort te gaan, sal verdere inligting bekend gemaak word."
Thakhuli sê SANParke vra voorlopig om verskoning vir enige ongerief veroorsaak weens die beplande staking by die Krugerwildtuin of stakings by enige ander park.
Die vakbond Hospersa het vroeër gedreig dat hulle landswyd by SANParke gaan staak ná loononderhandelings by die toerismereus vasgeval het. Twee ander vakbonde ondersteun ook die staking. Kevin Halama, woordvoerder van Hospersa, het gesê die vakbond het SANParke gewaarsku om die kwessie van regverdige vergoeding aan te roer, anders sal die staking 'n negatiewe impak hê op toerisme-inkomste en bewaringspogings.
Hospersa is die meerderheidsvakbond by SANParke. Personeel word ook deur twee ander vakbonde verteenwoordig.
Halama het gesê onderhandelings by die Kommissie vir Versoening, Bemiddeling en Arbitrasie (KVBA) het vasgeval ná die partye nie kon ooreenstem oor 'n salarisverhoging nie. "Die kommissaris het aanbeveel dat die partye op 'n 8%-verhoging skik, en die vakbonde was bereid om dit te aanvaar, maar SANParke kon slegs 6,5% aanbied.
Kolle · 4 weke gelede
Hierdie land se vakbonde is verwoesters van die ekonomie by uitstek.
Jo Petrick · 4 weke gelede
Pragtig! Daar is mos so baie ander poste beskikbaar!
Dalk het dit tyd geword dat ons blankes ook vir n dag staak
Wonder of besoekwrs ooit gaan agterkom daar is n sa-king aan die gang! He-he!
Franna · 4 weke gelede
Inderdaad! Die diens in die wildtuin is pateties! Al die werkers lyk altyd ontevrede en die wêreld skuld hulle mos. Van klientediens is daar nie sprake nie. Swak.
Muffin · 4 weke gelede
Die begin van die skoolvakansies. Daar is hopeloos te veel vakbonde en almal maak geld.
Bert · 4 weke gelede
Met ander woorde: hulle gaan bietjie klippe gooi.
Jaag die leier van die trop weg, klomp lafaards
Gee julle 10% dan is hulle stil vir 5 jaar
Stiks · 4 weke gelede
Boikot die wildtuin net vir 6 maande en sien dan wat gebeur
Moenie kanselleer nie . Ons winkels gaan toe wees en geen toilet papier nie . Daar gaan dalk 'n paar karre beskadig word , maar dit bly steeds lekker !
GL · 4 weke gelede
Dit sal natuurlik meer toeriste lok na die widtuin.
Gerhard Bezuidenhout · 4 weke gelede
Ek boikot die wildtuin al lankal. Ondanks hul hoe pryse is daar alewig items in hul behuising wat nie behoorlik werk nie Ligte en muurproppe wat nie werk nie en los of lekkende krane. Ver van ons Wildtuin wat ons eens geken het . Ek ry net oor die grens na Botswana en beleef die natuur soos van ouds met uiters vriendelike en behulpsame mense waar ookal. Dus julle onvriendelike en loafende Kruger Wildtuin stakers kry vir julle.